இருதரப்பு உறவில் சவாலான விவகாரங்கள் சில இருப்பதாகவும் இருப்பினும் அவற்றை மேம்படுத்துவதற்கான முதல்கட்ட நடவடிக்கையை இருவரும் தொடங்கியிருப்பதாகவும் புதின் கூறினார். இருநாடுகளுக்கிடையேயான பனிப்போர், முடிந்துபோன விவகாரம் என்றும் குறிப்பிட்டார். இந்தச் சந்திப்பின் போது உலகக்கோப்பை கால்பந்து போட்டியை நினைவுக் கூறும் வகையில் ட்ரம்பிடம் புதின் கால்பந்தை அளித்தார். உலகக் கோப்பையை ரஷ்யா நடத்தி முடித்திருக்கும் நிலையில், 2026ம் ஆண்டு அமெரிக்கா நடத்த இருப்பதை உணர்த்தும் வகையில் கால்பந்து அளிக்கப்பட்டது.